ZAPISNIK
38. sjednice Vijeća Mjesnog odbora „Pavao Šubić”
održane u utorak, 21. svibnja 2024., u 18:00 sati u prostorijama Mjesnog odbora „Pavao Šubić“, Šubićeva 40/2

Nazočni članovi Vijeća: Neven Penzar, Nikolina Hrust, Roman Roland, Andrea Vranić i Vladimir Resnik
Predsjednik Vijeća Mjesnog odbora „Pavao Šubić“ Neven Penzar (dalje u tekstu: predsjednik Vijeća) predsjedava sjednicom. 
Budući da postoji kvorum, odluke su pravovaljane.
Vijeće Mjesnog odbora jednoglasno prihvaća Zapisnik 37. sjednice Vijeća Mjesnog odbora.

[bookmark: _Hlk167367767]Predsjednik Vijeća predlaže da se u dnevni rad ubaci točka dnevnog reda pod 2. Asfalterski program Plana malih komunalnih akcija Vijeća Mjesnog odbora „Pavao Šubić“ za 2024. donošenje.

[bookmark: _Hlk95170795]Prijedlog dnevnog reda:
1. Prijedlog prioriteta za Plan komunalnih aktivnosti Gradske četvrti Donji grad za 2025., donošenje
2. [bookmark: _Hlk167440615]Asfalterski program Plana malih komunalnih akcija Vijeća Mjesnog odbora „Pavao  Šubić“ za 2024. donošenje
3. Izvještaj o tijeku priprema za provođenje kulturnih i društvenih programa i aktivnosti na području Mjesnog odbora „Pavao Šubić“ predviđenih u sklopu Plana potreba za aktivnostima, programima i projektima unapređenja kvalitete života građana Mjesnog odbora „Pavao Šubić“ u 2024.
4. Pitanja i prijedlozi

Vijeće Mjesnog odbora, jednoglasno prihvaća predloženi dnevni red.


[bookmark: _Hlk146795921]Ad 1. Prijedlog prioriteta za Plan komunalnih aktivnosti Gradske četvrti Donji grad za 2025., donošenje


Vijeće Mjesnog odbora „Pavao Šubić“  nakon rasprave donosi slijedeće Prijedloge prioriteta za Plan komunalne aktivnosti Gradske četvrti Donji grad:



1. Uređivanje klupa i živice u Parku Bartola Kašića – nastavak radova - kč.br. 6480/1, broj posjedovnog lista – 2793, park, nositelj prava – Grad Zagreb

Smatramo da bi se u 2025. trebala nastaviti cjelovita obnova klupa (drvenih i metalnih dijelova) u Parku Bartula Kašića, započeta 2022. s 10 klupa u jugozapadnom dijelu središnjeg prostora parka. Vijeće Mjesnog odbora predlaže da se u 2025. godini obnove sve klupe u središnjem dijelu parka kako bi on bio ugodan za boravak jer se baš u njemu tijekom cijele godine na klupama ispod krošanja zadržavaju šetači.
Odmah iza klupa nalaze se grmovi lovor-višnje koji već godinama propadaju i poprilično su se prorijedili, a dio se i osušio, pa se zbog njihovih golih grana park čini zapuštenim.


2. Postavljanje javne rasvjete u zapadnom dijelu Ulice Marijana Derenčina između Martićeve i Barčićeve ulice - broj katastarske čestice – 6350, broj posjedovnog lista – 7803, nerazvrstana cesta, nositelj prava – Grad Zagreb

Zapadni dio Derenčinove ulice između Martićeve i Barčićeve ulice noću je mračan i neugodan za pješake, pa Vijeće Mjesnog odbora „Pavao Šubić“ predlaže da se u tom dijelu ulice postavi jača javna rasvjeta usmjerena prema cesti i pločniku, a ne poput mliječnih kugli oko Inine zgrade kako bi prolazak tim dijelom ulice bio sigurniji za građane.



Ad 2. Asfalterski program Plana malih komunalnih akcija Vijeća Mjesnog odbora „Pavao  Šubić“ za 2024., donošenje

[bookmark: _Hlk164939668]
Vijeće Mjesnog odbora, nakon rasprave, jednoglasno, donosi sljedeći

                                        
    
ZAKLJUČAK

o asfalterskom programu Plana malih komunalnih akcija Vijeća Mjesnog odbora „Pavao Šubić“ za 2024.


1. Vijeće Mjesnog odbora „Pavao Šubić“ u Planu malih komunalnih akcija Vijeća Mjesnog odbora „Pavao Šubić“ za 2024. za asfalterski program ima 14.000,00 eura.

2.   Vijeće Mjesnog odbora „Pavao Šubić“ predlaže slijedeću akciju za asfalterski program:

· asfaltiranje nogostupa sjeverne strane Martićeve uz južni ulaz tržnice Kvatrić od Šubićeve ulice do Tuškanove ulice (do ulaza u tržnicu)

3.   Ovaj Zaključak biti će dostavljen Gradskom uredu za mjesnu samoupravu, promet, civilnu 
      zaštitu i sigurnost na daljnje postupanje.



[bookmark: _Hlk152323110]Ad 3. Izvještaj o tijeku priprema za provođenje kulturnih i društvenih programa i aktivnosti na području Mjesnog odbora „Pavao Šubić“ predviđenih u sklopu Plana potreba za aktivnostima, programima i projektima unapređenja kvalitete života građana Mjesnog odbora „Pavao Šubić“ u 2024.
[bookmark: _Hlk166660614]
Predsjednik Vijeća izvještava Vijeće o tijeku priprema za provođenje kulturnih i društvenih programa i aktivnosti. Vijeće raspravlja o sljedećim aktivnostima.


Ad 5. Pitanja i prijedlozi
Nije bilo pitanja i prijedloga.


Sjednica završila u 19.10 sati.
Zapisnik vodila Andrea Broz, viša stručna suradnica za rad tijela mjesne samouprave.

KLASA: 024-08/24-003/1074
URBROJ: 251-13-11-1/003-24-2

Zagreb, 21. svibnja 2024.





Predsjednik Vijeća
Mjesnog odbora ''Pavao Šubić''

[bookmark: _GoBack]								Neven Penzar, v.r.

